**รายการตรวจสอบ (Checklist)**

**สิ่งที่หน่วยงานควรดำเนินการเมื่อมีการจัดทำเว็บไซต์หลักหน่วยงานของรัฐ\***

**ประกอบมาตรฐานสำนักงานพัฒนารัฐบาล (องค์การมหาชน) ว่าด้วยมาตรฐานเว็บไซต์ภาครัฐ เวอร์ชัน 3.0 (มสพร. 11-2566)**

\*เว็บไซต์หลักหน่วยงานของรัฐ หมายถึง เว็บไซต์ที่ถูกสร้างขึ้นและดำเนินการโดยหน่วยงานของรัฐ เพื่อใช้เผยแพร่ข้อมูลที่เป็นทางการของหน่วยงานของรัฐนั้นๆ โดยมีชื่อโดเมนเนมที่สื่อถึงหน่วยงาน เช่น www.dga.or.th (Digital Government Development Agency (Public Organization) (DGA)

| **บทที่** | **เรื่อง / การดำเนินการ** | **แนวทางการปฏิบัติ** |
| --- | --- | --- |
| บทที่ 3 | * การตั้งชื่อเว็บไซต์ภาครัฐ * หลักเกณฑ์การตั้งโดเมนเนม * การขอจดทะเบียนโดเมนเนม | * กำหนดชื่อเว็บไซต์หลักของหน่วยงาน ตามระเบียบสำนักนายกรัฐมนตรีว่าด้วยงานสารบรรณ (ฉบับที่ 4) พ.ศ. 2564 เช่น klongnoy.go.th หรือ paktang.go.th * จดทะเบียนโดเมนเนม โดยใช้นามสกุลสำหรับหน่วยงานของรัฐ เช่น .go.th .or.th .ac.th หรือ .mi.th กับผู้ให้บริการในประเทศไทย * (ถ้ามี) ชื่อภาษาไทย ก็สามารถดำเนินการจดทะเบียนเป็นภาษาไทยเพิ่มเติมได้ |
| บทที่ 4 | * ข้อมูลพื้นฐานเกี่ยวกับหน่วยงาน | * มีข้อมูลพื้นฐานเกี่ยวกับหน่วยงาน เช่น ประวัติ วิสัยทัศน์ พันธกิจ ยุทธศาสตร์ โครงสร้าง แผนงาน โครงการงบประมาณ ผลการดำเนินงาน และการติดต่อ * มีกฎหมาย ระเบียบ ข้อบังคับ ที่เกี่ยวข้องกับหน่วยงาน * มีข้อมูลผู้บริหารเทคโนโลยีสารสนเทศระดับสูง (Chief Information Officer: CIO) * มีคลังความรู้ เช่น ผลงานวิจัย บทความ กรณีศึกษา * มีคำถามที่พบบ่อย (FAQ) เช่น ช่องทางวิธีการหรือขั้นตอนรับบริการ * มีลิงก์หน่วยงานต้นสังกัด หรือ หน่วยงานภายนอกที่เกี่ยวข้อง * มีแผนผังเว็บไซต์ หรือโครงสร้างของเนื้อหาบนเว็บไซต์ * มีหน้าการจัดทำข้อมูลเปิดภาครัฐ เช่น ข้อมูลเปิดจากการจัดทำบัญชีข้อมูลขององค์กร (Agency Data Catalog) |
| บทที่ 5 | * ข้อมูลเปิดภาครัฐ | * ข้อมูลข่าวสารที่จัดไว้ให้ ประชาชนตรวจดูได้ เช่น ข้อมูลข่าวสารตามมาตรา 7 และ 9 แห่ง พ.ร.บ. ข้อมูลข่าวสารของราชการ พ.ศ. 2540 * ข้อมูลเปิดภาครัฐในรูปแบบ Machine Readable Format เช่น CSV, XML หรือ MS Excel * ข้อมูลแบบวัดการเปิดเผยข้อมูลสาธารณะ OIT (อาจจัดทำเป็นตาราง โดยแยกตามตัวชี้วัดของแต่ละปี พร้อมจัดทำลิงก์) สามารถดูตัวอย่างตารางได้จากเล่มมาตรฐานเว็บไซต์ภาครัฐ เวอร์ชัน 3.0 * มีการกำหนดสิทธิการเข้าถึงข้อมูลตามหมวดหมู่กรอบธรรมาภิบาลข้อมูลภาครัฐ และพิจารณาการรักษาความมั่นคงปลอดภัยที่เหมาะสม |
| บทที่ 6 | * การให้บริการประชาชน | * มีคู่มือสำหรับประชาชน กรณีหน่วยงานมีบริการที่ให้กับประชาชน * มีการเชื่องโยงไปยังระบบรับคำขอหรือ e-Form/Online Forms ของบริการที่เกี่ยวข้อง |
| บทที่ 7 | * การมีส่วนร่วมของประชาชน | * มีข่าวประชาสัมพันธ์ เช่น เชิญชวนกิจกรรม หรือประกาศการจัดซื้อจัดจ้าง * มีการสร้างปฏิสัมพันธ์กับผู้ใช้บริการ เช่น ช่องทาง ถาม-ตอบ ช่องทางการรับเรื่อง ร้องทุกข์ ร้องเรียน * มีการรับฟังความเห็นสาธารณะ เช่น ช่องทางการรับฟังความคิดเห็น ข้อเสนอแนะ ความต้องการจากประชาชน |
| บทที่ 8 | * คุณลักษณะที่ควรมี | * มีการแสดงผลอย่างน้อย 2 ภาษา คือ ภาษาไทย และ ภาษาอังกฤษ * สามารถเพิ่มหรือลดขนาดตัวอักษรได้ * เว็บไซต์รองรับอุปกรณ์หลากหลาย (Responsive) * มีส่วนที่เป็นบริการสืบค้นข้อมูล * มีเครื่องมือในการแนะนำการใช้งาน เช่น Tool tips, Pop-up, Help * ติดตั้ง Web Analytic Tools เช่น Stat Counter หรือ Google Analytics * ทำให้เนื้อหาเว็บสามารถเข้าถึงและใช้ประโยชน์ได้จากทุกคน (Web Accessibility) โดยยึดตามมาตรฐาน WCAG 2.1 AA ทั้ง 4 หลักการ คือ สามารถรับรู้ได้ สามารถใช้งานได้ สามารถเข้าใจได้ง่าย รองรับได้หลากหลาย และอาจพิจารณาการเลือกใช้เอกสารอิเล็กทรอนิกส์ ประเภท PDF แบบ Accessible PDF เพื่ออำนวยความสะดวก * มีเนื้อหาแสดงลิขสิทธิ์ เช่น Copyright Disclaimer การประกาศนโยบาย เป็นต้น |
| บทที่ 9 | * ความมั่นคงปลอดภัยสำหรับเว็บไซต์ * การบริหารจัดการเว็บไซต์ * บริการบนเว็บไซต์ที่มีการลงทะเบียนผู้ใช้งาน * มาตรฐานที่เกี่ยวข้อง | * มีการใช้เข้ารหัสข้อมูลระหว่างคอมพิวเตอร์และเว็บไซต์ (HTTPS) * มีการเก็บรักษาข้อมูลจราจรทางคอมพิวเตอร์ (Logs) * หากมีบริการ e-service ควรมีการลงทะเบียนผู้ใช้งาน มีการจัดการสิทธิ ของผู้ใช้งาน * มีการประเมินความเสี่ยง และบริหารจัดการความเสี่ยง * มีการกำหนดสิทธิ เงื่อนไขการใช้งานรหัสผ่าน ที่เหมาะสมกับระดับความเสี่ยง * มีการทดสอบความเป็นมนุษย์ก่อนการยืนยันใดๆ เช่น การใช้งาน Captcha เป็นต้น * มีการกำหนด Session Timeout หรือ Auto Logout เมื่อผู้ใช้ไม่มีการดำเนินกิจกรรมใดๆเป็นระยะเวลานาน (15 นาที ถึง 30 นาที) * พิจารณากฎหมาย มาตรฐาน และแนวปฏิบัติที่เกี่ยวข้อง ได้แก่ พระราชบัญญัติการรักษาความมั่นคงปลอดภัยไซเบอร์ พ.ศ. 2562 แนวปฏิบัติการรักษาความมั่นคงปลอดภัยเว็บไซต์ (Website Security Guideline) ของสำนักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) และ พระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544 และที่แก้ไขเพิ่มเติม กรณีมีการดำเนินการทางด้านธุรกรรมทางอิเล็กทรอนิกส์ |
| บทที่ 10 | * การประกาศนโยบาย | * มีการจัดทำและประกาศนโยบายเว็บไซต์ (เงื่อนไข และนโยบายการให้บริการ) * มีการจัดทำและประกาศนโยบายการคุ้มครองข้อมูลส่วนบุคคล และการใช้งานคุกกี้ * มีการจัดทำและประกาศนโยบายการรักษาความมั่นคงปลอดภัยเว็บไซต์ |

ศึกษามาตรฐานเพิ่มเติมได้ที่ <https://standard.dga.or.th/?p=8091>